
Életciklus károsanyag-kibocsátásának elemzése játékelméleti módszerekkel

A dolgozatban termékek életciklusának károsanyag-kibocsátását szeretném elemezni kooperatív játékelméleti módszerekkel. Arra a problémára keresem a választ, hogy egy termék életciklus-elemzése során megállapított teljes károsanyag-kibocsátását hogyan lehet szétosztani a termelési folyamatot reprezentáló ellátási lánc szereplői között. A modell alapját Gopalakrishnan et al. munkája adta (Gopalakrishnan, Granot, Granot, Sosic, Cui: "Incentives and Emission Responsibility Allocation in Supply Chains", Management Science 67(7):4172-4190, 2020), akik megmutatták, hogy bizonyos természetesen adódó elvárt tulajdonságok mellett a Shapley-érték az egyetlen elfogadható, hatékony elosztási struktúra. Szeretném az általuk alkalmazott modellt egy konkrét termék, a gyümölcsös dobozok életciklus-elemzésén keresztül bemutatni. Továbbá szeretném megmutatni, hogy a Shapley-érték által adott megoldás hogyan használható ösztönzőül arra nézve, hogy az egyes felhasználók hajlandóak legyenek a termelési folyamat során keletkező károsanyag-kibocsátásuk csökkentésére.



